Document ID: 32001D0827

Komission päätös,
tehty 23 päivänä marraskuuta 2001,
luettelosta Liettuan laitoksista, joista tuoreen lihan tuonti yhteisöön sallitaan
(tiedoksiannettu numerolla K(2001) 3704)
(ETA:n kannalta merkityksellinen teksti)
(2001/827/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista annetun neuvoston direktiivin 72/462/ETY(1), sellaisena kuin se on viimeksi muutettuna tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetulla neuvoston asetuksella (EY) N:o 1452/2001(2), ja erityisesti sen 4 artiklan 1 kohdan ja 18 artiklan 1 kohdan a ja b alakohdan,
sekä katsoo seuraavaa:
(1) Tuoreen lihan vientiä yhteisöön kolmansien maiden laitoksista ei voida sallia, elleivät laitokset täytä kyseisessä direktiivissä säädettyjä yleisiä ja erityisiä edellytyksiä.
(2) Yhteisön tarkastuskäynnin perusteella vaikuttaa siltä, että eläinten terveystilanne Liettuassa on hyvä yhteisön jäsenvaltioihin verrattuna erityisesti lihan välityksellä tarttuvien tautien osalta ja että tuoreen lihan tuotantoa valvotaan tyydyttävästi.
(3) Liettua on toimittanut direktiivin 72/462/ETY 4 artiklan 3 kohdan mukaisesti luettelon laitoksista, joista vienti yhteisöön sallitaan.
(4) Paikalla tehdyissä yhteisön tarkastuksissa on käynyt ilmi, että näiden laitosten hygieniataso on riittävä ja että ne voidaan tämän vuoksi ottaa kyseisen direktiivin 4 artiklan 1 kohdan mukaisesti laadittuun ensimmäiseen luetteloon laitoksista, joista tuoreen lihan tuonti sallitaan.
(5) Tämän päätöksen liitteenä olevassa luettelossa mainituista laitoksista peräisin olevan tuoreen lihan tuontiin sovelletaan jatkossakin jo voimassa olevia säännöksiä, perustamissopimuksen yleisiä määräyksiä ja erityisesti muuta yhteisön eläinlääkintäalan sääntelyä erityisesti terveydensuojelun osalta.
(6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Tuoreen lihan vienti yhteisöön sallitaan liitteessä mainituista Liettuan laitoksista.
2. Näistä laitoksista peräisin olevaan tuontiin sovelletaan jatkossakin muita yhteisön eläinlääkintäalaa koskevia säännöksiä ja erityisesti terveydensuojelua koskevia säännöksiä.
2 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä marraskuuta 2001.

Labels: 17
0
3
18
15